උසස් පෙළ ලියල කැම්පස් යනවා කියන එක ශිෂ්‍ය ශිෂ්‍යාවන්ගේ වගේම එයාලගේ දෙමව්පියන්ගෙත් හිත් වල තියෙන ලොකු හීනයක්‌.හැබැයි තත්වය එහෙම තිබුනට කැම්පස් එකක කොල්ලෙක් හරි කෙල්ලෙක් හරි කියල කිව්වම ඒ කෙනා දීලා වපර ඇහින් බලන පිරිසකුත් සමාජය ඇතුලේ ඉන්නවා.එයාලගේ හිත් වල තියෙන්නේ කැම්පස් කොල්ලෝ කෙල්ලෝ කියන්නේ ජෙප්පොන්ට කඩේ යන,හැම අටමඟලකටම බෝඩ් ලෑලි උස්සගෙන කෑ කෝ ගහන,පෙළපාලි යන පිරිසක් හැටියට.මේකට ප්‍රධානම හේතුව මම දකින විදිහට නම් කැම්පස් එක ඇතුලේ වෙන දේවල් වගේම කැම්පස් කොල්ලෝ කෙල්ලොන්ගේ අදහස්,සිතුම් පැතුම් සමාජයට යන්නේ නැති එක.හැබැයි මේකත් කියන්නම ඕනි.දැන් දැන් කැම්පස් ටියුෂන් පන්ති වල තත්වෙටම වැටීගෙන යනවා.ඉස්සර අපේ වැඩිහිටියෝ කියපු කැම්පස් නෙවේ දැන් තියෙන්නේ කියලත් අපිට අකමැත්තෙන් වුනත් පිළිගන්න වෙනවා.ඒ තත්වය නැති කරන එක හැමෝගෙම වගකීමක් කියල මම හිතනවා.අන්න ඒ වගේ තත්වයක් ඇතුලේ "කැම්පස් සින්ඩිය" කියල අලුතෙන් සින්ඩියක් ආව එකගැන මම බොක්කෙන්ම සතුටු වෙනවා.අර කිව දේවල් වෙනස් කරන්න පොඩි හරි දායකත්වයක් මේකෙන් ලැබෙයි කියල බලාපොරොත්තු වෙනවා.සිංහලෙන් බ්ලොග් ලියන්න, කොළඹ කැම්පස් එකෙන් හඳුන්වා දුන් සිංහල යුනිකේත ඉවහල් නොවුණා කියනවනම්, ඒක බොරුවක්.